डीपीएल-२ः टिम चौराह धनगढीको दोस्रो जित
रुस्लान धनगढी प्रिमियर लिग (डीपीएल)-२  क्रिकेट अन्तर्गत मंगलबार भएको खेलमा महेन्द्रनगर युनाइटेडलाई ८ विकेटले हराउँदै टिम चौराह धनगढीले दोस्रो जित निकालेको छ ।
धनगढी — रुस्लान धनगढी प्रिमियर लिग (डीपीएल)-२  क्रिकेट अन्तर्गत मंगलबार भएको खेलमा महेन्द्रनगर युनाइटेडलाई ८ विकेटले हराउँदै टिम चौराह धनगढीले दोस्रो जित निकालेको छ ।प्रदेश ७ को संघीय प्रहरी इलका प्रहरी कार्यालयको खेल मैदानमा टस हारेर व्याटिङ गरेको महेन्द्रनगर युनाइटेडलाई १३१/८ मा रोकेपछि धनगढीले १८ ओभरमै लक्ष्य पुरा गरेको थियो। सुनील धमलाले ४६ र सोनु तमाङले १५ रनको अविजित इनिङ्स खेल्दै धनगढीलाई विजयी बनाए । सुनीलले ४७ बल खेली ३ चौका र २ छक्का तथा सोनुले ७ बल खेली १ चौका र १ छक्का प्रहार गरे । रोहन मुस्तफा ३९ रनमा आउट भएका थिए भने धनगढीका अर्का विदेशी खेलाडी अस्फाक अहमदले २४ बलमा ६ चौका सहित ३० रन बनाएका थिए । महेन्द्रनगर युनाइटेडलाई सस्तैमा समेट्ने क्रममा ४ विकेट लिएका ललितसिंह भण्डारी म्यान अफ दि म्याचमा चुनिए । पहिलो इनिङ्समा महेन्द्रनगर युनाइटेडले निर्धारित २० ओभरमा ८ विकेट गुमाउँदै १ सय ३१ रन बनाएको छ । टिम चौराहले १३२ रनको विजय लक्ष्य पाएको थियो ।महेन्द्रनगरको तर्फबाट पुनित मेहराले सर्वाधिक ४० रन जोड्न सफल भए । यसैगरी भुवन कार्कीले ३२ रन बनाए । टिम चौराह धनगढीको तर्फबाट बलिङ गर्ने क्रममा ललितसिंह भण्डारीले ४ विकेट लिए । उनले ४ ओभरमा ३७ रन खर्चँदै ४ विकेट लिए । हामी ट्विटरबाट प्रत्यक्ष अपडेट गरिरहेका छौं । Tweets about "#TCDvsMU from:kantipurdaily'  सोमपाल कामीको कप्तानी रहेको टिम चौराहले यसअघि भएको दुई खेलमध्ये एउटामा जित निकालेको छ भने एउटामा हार व्यहोरेको छ ।यस्तै विनोद भण्डारीको कप्तानी रहेको महेन्द्रनगरले खेलेको एक खेलमा जित हात पारेको छ ।